Simon Bræmer og Anders Due stod for målene, da AaB i Tjekkiet slog FC Slovan Liberec med 2-0 i en testkamp.

AaB fik en god generalprøve på Champions League kvalifikationen, da holdet på udebane slog det tjekkiske hold FC Slovan Liberec med 2-0, og sejren var i følge AaBsport.dk ganske fortjent. AaB spillede 82 minutter før målene kom. Simon Bræmer bragte AaB på 1-0, og Anders Due øgede kort før tid til 2-0. - Vi spillede mod et meget ivrigt hold, til tider også overivrigt, og selvom de indimellem gik hårdt til os, spillede vi disciplineret og klogt, og blev også belønnet med to flotte scoringer i anden halvleg. Der var perioder, hvor vores spil kom til at se mindre godt ud, dels fordi de spillede meget aggressivt, og dels fordi det var en hurtig bold og en hurtig bane, så vores pasningsspil blev temmelig forceret. Spillerne holdt dog hovedet koldt, og leverede en super indsats, sagde en tilfreds cheftræner Bruce Rioch efterkampen til AaBsport.dk.